Poésies de Marie de France (Roquefort)/Fable XCVII
# Poésies de Marie de France (Roquefort)/Fable XCVII

### FABLE XCVII.

Uns Lièvres vit un Cerf ester, Ses cornes prist à esgarder, Mult li senla bele sa teste ; Plus se tint vix que nule beste, Quant autresi n’esteit cornuz, E qu’il esteit si poi créuz. A la Divesse ala paller, Si li cumence à demander Pur-coi ne l’ot si huneré, E de cornes si aturné10 Cume li Cers k’il ot véu. La Destinée a respundu : Tais toi, fet-ele, lai ester,

Tu nès purreies guverner ; Si ferai bien, il li respunt. Dunt eut cornes el chief à-munt, Mais nès pooit mie porter, Ne ne pooit à tot aler ; Qar plus aveit q’il ne déust E qu’à sa grandur n’estéut.20

Par cest essample woel mustrer Que li rique hume et li aver Vuelent tuz-jurs trop cuveitier, E si se vuelent eshaucier ; Tant enprennent par lor ustraige Que lor honur turne à damaige.

* ↑ Le Grand d’Aussy, Fabliaux in-8ᵒ, tom. IV, p. 195.
* ↑ Reposer, demeurer en place, stare.
* ↑ Les manuscrits donnent pour leçon, la Destinée, la Sapaude ou Spaude.
* ↑ Tu ne pourrois en faire usage.
* ↑ Au-dessus de la tête.
* ↑ Qu’il ne convenoit.
* ↑ Vas fol, dist-ele, lai ester.
* ↑ Car ne savoit du tot aler.
* ↑ Li convoitox.
* ↑ Tant, tot.
